smcproject/ml-wiki-sentences huggingface dataset:
1856 വരെ ഈ പ്രദേശം 'വാൻ ഡീമെൻസ് ലാന്ഡ്' എന്നാണറിയപ്പെട്ടിരുന്നത്.
ഓസ്ട്രേലിയയയുടെ വിദ്യാഭ്യാസ വികസനത്തിന് ടാസ്മേനിയ നിർണായക പങ്കുവഹിക്കുന്നു.
നിർബന്ധിത വിദ്യാഭ്യാസ പദ്ധതി ആരംഭിച്ച ആദ്യത്തെ ബ്രിട്ടീഷ് കോളനി ടാസ്മേനിയയാണ് (1869).
ഹൈസ്ക്കൂൾ വിദ്യാഭ്യാസത്തിന്റെ പ്രായപരിധി 16 ആക്കി ഉയർത്തിയ ആദ്യത്തെ സംസ്ഥാനവും ടാസ്മേനിയയാകുന്നു.
6-16 വയസ്സുവരെ ഇവിടെ നിർബന്ധിത വിദ്യാഭ്യാസം ലഭിക്കുന്നു.
ഡച്ച് നാവികനായിരുന്ന ആബെൽ ടാസ്മനാണ് ടാസ്മേനിയ കണ്ടെത്തിയത് (1642 ന. 24).
ടാസ്മന്റെ പര്യടനത്തിന് അനുമതി നൽകിയ ഈസ്റ്റിൻഡീസ് ഗവർണർ ജനറൽ അന്റോണിയോ വാൻ ഡീമെനിന്റെ (Antonio van Diemen) ബഹുമാനാർഥം ഈ ദ്വീപുകൾക്ക് വാൻ ഡീമെൻസ് ലാൻഡ് എന്ന് ഇദ്ദേഹം പേരു നൽകി.
തുടർന്ന് ഫ്രഞ്ചുനാവികരും ഇംഗ്ലീഷ് നാവികരും ഇവിടെ പര്യടനം നടത്തുകയുണ്ടായി.
1777-ൽ ജെയിംസ് കുക്ക് ഈ പ്രദേശം സന്ദർശിച്ചു.
ഗ്രേറ്റ് ബ്രിട്ടൻ 1803-ൽ ഈ ഭൂവിഭാഗം കൈവശപ്പെടുത്തി ഒരു പീനൽ കോളനി സ്ഥാപിച്ചു.
ബ്രിട്ടിഷ് കുറ്റവാളികളെ താമസിപ്പിച്ചതിനോടൊപ്പം ഇവിടെ സ്വതന്ത്രപൗരന്മാർക്കുള്ള കുടിയേറ്റവും അനുവദിച്ചിരുന്നു.
ആദ്യകാല ബ്രിട്ടിഷ് അധിവാസം 1804-ഓടെയാണ് ആരംഭിച്ചത്.
ഈ ദ്വീപുകളുടെ ഭരണം 1825 വരെ നടത്തിയിരുന്നത് ന്യൂ സൌത്ത് വെയ്ല് സായിരുന്നു.
പിന്നീട് പ്രത്യേക കോളനിയാക്കിയതിനെ തുടർന്ന് ഭരണ നടത്തിപ്പിനായി നാമനിർദ്ദേശം ചെയ്യപ്പെട്ട നിയമനിർമ്മാണസഭയും കാര്യനിർവഹണ സമിതിയും ഉണ്ടായി.
1840-കളുടെ ഉത്തരാർദ്ധത്തിൽ ഇവിടെ സാമ്പത്തിക മാന്ദ്യം അനുഭവപ്പെട്ടു.
പ്രാതിനിധ്യ ഗവൺമെന്റിനുവേണ്ടിയും ബ്രിട്ടനിലെ കുറ്റവാളികളെ നാടുകടത്തി പാർപ്പിക്കുന്നത് അവസാനിപ്പിക്കുന്നതിനുവേണ്ടിയും ജനങ്ങൾ ശബ്ദമുയർത്തി.
നിയമസഭയിലേക്ക് അംഗങ്ങളെ തെരഞ്ഞെടുക്കുന്നരീതി 1851-ൽ നിലവിൽ വന്നു; കുറ്റവാളികളെ നിവസിപ്പിക്കുന്നത് 1853-ൽ നിർത്തൽ ചെയ്തു.
ഭരണഘടനയും ദ്വിമണ്ഡല നിയമസഭയും ഉത്തരവാദഭരണവും നിലവിൽവന്നത് 1856-ലാണ്.
ദ്വീപിന് വാൻ ഡീമെൻസ് ലാൻഡ് എന്നതിനു പകരം 1856-ൽ ടാസ്മേനിയ എന്നു പേരു നൽകി.
1857 മുതൽ അനുഭവപ്പെട്ട സാമ്പത്തികമാന്ദ്യം ദീർഘകാലം നീണ്ടുനിന്നു; രാഷ്ട്രീയ അസ്ഥിരതയും ഉണ്ടായി.
1880-നുശേഷം സാമ്പത്തിക സ്ഥിതി മെച്ചപ്പെട്ടതോടെ കാർഷിക, വ്യാവസായിക മേഖലകളിൽ വികസനമുണ്ടായി.
ഓസ്ട്രേലിയയൻ ഫെഡറേഷനുവേണ്ടിയുള്ള മുന്നേറ്റം ആരംഭിച്ചത് 1890-കളിലാണ്.
1901-ൽ ഓസ്ട്രേലിയയൻ കോമൺവെൽത്തിലെ ഒരു സംസ്ഥാനമായി ടാസ്മേനിയ മാറി.
ടാസ്മേനിയ സംസ്ഥാനത്തിന്റെ ഭരണത്തലവൻ ഗവർണറാണെങ്കിലും പാർലമെന്റിനോടുത്തരവാദിത്വമുള്ള പ്രധാനമന്ത്രിയും ക്യാബിനറ്റുമാണ് യഥാർഥഭരണം നടത്തുന്നത്.
സംസ്ഥാന നിയമസഭയ്ക്ക് രണ്ടു മണ്ഡലങ്ങളുണ്ട്; അധോമണ്ഡലം ഹൗസ് ഒഫ് അസംബ്ലിയും (35 അംഗങ്ങൾ), ഉപരിമണ്ഡലം ലെജിസ്ലേറ്റീവ് കൗൺസിലും (19 അംഗങ്ങൾ) ആണ്.
ഓസ്ട്രേലിയയൻ പാർലമെന്റിലെ ഹൗസ് ഓഫ് റെപ്രസെന്റേറ്റിവിൽ സംസ്ഥാനത്തിന് 5 അംഗങ്ങളുടെയും സെനറ്റിൽ 10 അംഗങ്ങളുടെയും പ്രാതിനിധ്യമുണ്ട്.
അവലംബം ↑ Estimated Resident Population – 1 June 2019 ↑ ↑ ↑ ↑ ↑ ↑ Proclamation of Tasmanian mineral emblem Archived 2018-12-25 at the Wayback Machine .
, Tasmanian Government Gazette , 4 December 2000.
↑ ↑ ↑ പുറത്തേക്കുള്ള കണ്ണികൾ Wikimedia Commons has media related to Tasmania .
Tasmania Online—the main State Government website Discover Tasmania —official tourism website University of Tasmania Tasmanian photograph collection
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാസ്മേനിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാൻക്വറി ഫിയോർഡ് ഇംഗ്ലീഷ് വിലാസം https://ml.wikipedia.org/wiki/Tanquary_Fiord
ടാൻക്വറി ഫിയോർഡ് കാനഡയിലെ നുനാവട്ടിലെ ആർട്ടിക് ദ്വീപസമൂഹത്തിലെ എല്ലെസ്മിയർ ദ്വീപിന്റെ വടക്കൻ തീരത്തുള്ള ഒരു ഫ്യോർഡാണ് .
ഖ്യുട്ടിനിർപാക്ക് ദേശീയോദ്യാനത്തിൽ സ്ഥിതി ചെയ്യുന്ന ഇത് ഗ്രീലി ഫിയോർഡിൽ നിന്ന് വടക്ക്-പടിഞ്ഞാറ് ദിശയിൽ 30 മൈൽ (48 കി.മീ) പ്രദേശത്തായി വ്യാപിച്ചുകിടക്കുന്നു.
ടാസ്മേനിയൻ ഭാഷകൾ ഇംഗ്ലീഷ് വിലാസം https://ml.wikipedia.org/wiki/Tasmanian_languages
ടാസ്മേനിയൻ ആദിവാസികൾ ഉപയോഗിച്ചിരുന്ന ഭാഷയുമായി ദൃഢബന്ധമുള്ള ഒരു സ്വതന്ത്രഭാഷ.
ആസ്ത്രേലിയയുടെ ദക്ഷിണ പൂർവ പ്രദേശത്തായി സ്ഥിതി ചെയ്യുന്ന ഒരു ഉപദ്വീപാണ് ടാസ്മേനിയ .
വംശനാശം സംഭവിച്ച ഒരു സമൂഹമാണ് ടാസ്മേനിയയിലെ ആദിവാസികൾ.
ഈ ഭാഷാസമൂഹത്തിലെ അംഗസംഖ്യയെപ്പറ്റി വിഭിന്നാഭിപ്രായങ്ങൾ ഉണ്ടെങ്കിലും ഉത്തരതീരങ്ങളിലും ദക്ഷിണതീരങ്ങളിലും പ്രചാരത്തിലിരിക്കുന്നവയാണ് പ്രധാനപ്പെട്ട രണ്ടു വിഭാഗങ്ങൾ.
സംഗീതാത്മകമായ ടാസ്മേനിയൻ ഭാഷയിൽ ധാരാളം സ്വരശബ്ദങ്ങൾ ഉപയോഗിക്കുന്നു.
മിക്ക പദങ്ങളും ക്ര, പ്ര, ത്ര എന്നീ അക്ഷരങ്ങളിലാണ് തുടങ്ങുന്നത്.
വ്യഞ്ജനശബ്ദങ്ങൾ നന്നേ കുറവാണ്.
ഘോഷി-അഘോഷി (Voiced -Voiceless) വ്യത്യാസം, ഊഷ്മാക്കളായ (Sibilants) വ്യഞ്ജനശബ്ദങ്ങൾ എന്നിവ ഈ ഭാഷയിൽ ഇല്ല.
ഘർഷശബ്ദങ്ങളായ r, l, കണ്ഠ്യ ശബ്ദമായ x, താലവ്യരഞ്ജിയായ ചില വ്യഞ്ജനങ്ങൾ എന്നിവ ടാസ്മേനിയൻ ഭാഷകളുടെ സ്വനഘടനയിലെ സവിശേഷതകളാണ്.
വ്യാകരണപരമായ ബന്ധങ്ങൾ സംശ്ലേഷക (agglautinative) പരപ്രത്യയങ്ങളിലൂടെ വെളിപ്പെടുത്തുന്നു.
കർത്താ-കർമബന്ധം പദക്രമത്തിലൂടെ നിശ്ചയിക്കുന്നു.
ശബ്ദവിഭാഗത്തിലെ ഒരു പ്രത്യേക വിഭാഗമാണ് വിശേഷണങ്ങൾ.
ക്രിയകളുടെ വചനം, കാലം, സർവ നാമഭേദങ്ങൾ എന്നിവ വ്യക്തമാക്കാൻ പ്രത്യേക വ്യവസ്ഥയില്ല.
ഏതാനും ചില സാംഖ്യകങ്ങൾ (2, 3, 4) മാത്രമാണ് ഈ ഭാഷയിൽ ഉപയോഗിക്കുന്നത്.
ടാസ്മേനിയൻ സംസ്കാരത്തിൽ ആസ്റ്റ്രേലിയൻ ഭാഷകളുടെ സ്വാധീനം കാണാം.
യു.എസ്. ഭാഷാശാസ്ത്രജ്ഞനായ എച്ച്.ഗ്രീന്ബർഗ് ഈ ഭാഷകളെ ഇന്തോ-പസഫിക് വിഭാഗത്തില് ഉൾപ്പെടുത്താൻ ശ്രമം നടത്തിയിട്ടുണ്ട്.
Some basic words: nanga 'അച്ഛൻ' poa 'അമ്മ' (Northeast) pögöli-na 'സൂര്യൻ' wīta 'ചന്ദ്രൻ' romtö-na 'നക്ഷത്രം' pö ön'e-na 'പക്ഷി' wī-na 'മരം' poime-na 'മല' waltomo-na 'നദി' (Northeast) nani 'പാറ' അവലംബം ↑ "Tasmanian".
In George Campbell, 1991.
Compendium of the World's Languages , vol.
അധിക വായനയ്ക്ക് {{ cite book }} : Unknown parameter | coauthors= ignored ( | author= suggested) ( help ) CS1 maint: multiple names: editors list ( link ) {{ cite book }} :  CS1 maint: location missing publisher ( link ) Wurm, Mühlhäusler, Tryon, 1996.
Atlas of languages of intercultural communication in the Pacific, Asia and the Americas പുറം കണ്ണികൾ An overview of the Tasmanian languages Archived 2013-06-06 at the Wayback Machine .
AIATSIS: Aboriginal Australia Wallmap Archived 2008-02-13 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാസ്മേനിയൻ ഭാഷകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാസ്മൻ ദേശീയോദ്യാനം
ടാസ്മൻ ദേശീയോദ്യാനം ആസ്ത്രേലിയയിലെ കിഴക്കൻ ടാസ്മാനിയയിൽ സ്ഥിതിചെയ്യുന്ന ഒരു ദേശീയോദ്യാനമാണ് .
ഹോബർട്ടിൽ നിന്നും കിഴക്കായി ഏകദേശം 56 കിലോമീറ്റർ അകലെയാണ് ഇത്.
107.5 ചതുരശ്രകിലോമീറ്റർ പ്രദേശത്തായി ഈ ദേശീയോദ്യാനം വ്യാപിച്ചു കിടക്കുന്നു.
ഫോറെസ്റ്റിയർ-ടാസ്മാൻ ഉപദ്വീപുകളുടെ ഭാഗങ്ങളിലാണ് ഈ ദേശീയോദ്യാനത്തിന്റെ സ്ഥാനം.
ടാസ്മാൻ ഉപദ്വീപിന്റെ എല്ലാ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു.
ചരിത്രം Tasman Arch and littoral chasm, Tasman National Park.
View of Cape Raoul from a lookout.
1999 ഏപ്രിൽ 30ലെ റിജണൽ ഫോറസ്റ്റ് എഗ്രിമെന്റനുസരിച്ചാണ് ഈ ദേശീയോദ്യാനം വിജ്ഞാപനം ചെയ്യപ്പെട്ടത്.
ടാസ്മൻ വിളക്കുമാടം ടാസ്മൻ ദ്വീപിലാണ് സ്ഥിതിചെയ്യുന്നത് (1906ലാണ് ഇത് നിർമ്മിച്ചത്).
ദേശീയോദ്യാനത്തിന്റെ ഭാഗമാണ് ഇത്.
1977 മുതൽ ഈ വിളക്കുമാടവും കാലാവസ്ഥാനിരീക്ഷണകേന്ദ്രവും ആളൊഴിഞ്ഞുകിടക്കുകയാണ്.
ഇതും കാണുക Protected areas of Tasmania അവലംബം Tasman National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടാൺ നദി ഇംഗ്ലീഷ് വിലാസം https://ml.wikipedia.org/wiki/Tarn_River
ദക്ഷിണ ഫ്രാൻസിലെ ഗാരോൺ നദിയുടെ ഒരു പോഷക നദിയാണ് ടാൺ .
സീവെന്നിസ് മലനിരകളിൽ നിന്നുമുദ്ഭവിച്ച് പടിഞ്ഞാറൻ ദിശയിലേക്കൊഴുകുന്ന ഈ നദി മോയ്സാക്കിനു (Moissac) സമീപത്തു വച്ചു ഗാരോൺ നദിയിൽ ചേരുന്നു.
ലോസെറി, അവെയ്റോൺ, ടാൺ, ടാൺ-എറ്റ്-ഗാറോൺ എന്നീ ഫ്രഞ്ച് പ്രവിശ്യകളിലൂടെ ഒഴുകുന്ന ടാൺ നദിയുടെ നീളം 375 കി.
ഗാരോണിന്റെ പോഷകനദിയാണിത്.
കാസസ് പീഠഭൂമിയിൽ ഇടുങ്ങിയ മലയിടുക്കുകളിലൂടെ ഒഴുകുന്ന ടാൺ ഈ പ്രദേശത്തിന്റെ മനോഹാരിത വർദ്ധിപ്പിക്കുന്നു.
തത്ഫലമായി ഈ പ്രദേശം ഫ്രാൻസിലെ പ്രസിദ്ധ വിനോദസഞ്ചാര കേന്ദ്രമായി വികസിച്ചിരിക്കുന്നു.
ഫ്രാൻസിലെ ഒരു പ്രവിശ്യയ്ക്കും 'ടാൺ' എന്ന പേരുണ്ട്.
ടാൺനദിയും അതിന്റെ പോഷകനദികളുമാണ് ഈ മേഖലയെ ജലസിക്തമാക്കുന്നത്.
ആൽബി, മോൺടോബൻ എന്നിവ ടാൺ നദിക്കരയിലുള്ള പ്രധാന പട്ടണങ്ങളാണ്.
അവലംബം General http://www.geoportail.fr Archived 2010-12-15 at the Wayback Machine .
പുറംകണ്ണികൾ Tarn River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
French Waterways - River Tarn Navigation guide to the lower 40 kilometres (25 mi) http://www.gorgesdutarn.net/?lang=en Archived 2011-04-11 at the Wayback Machine .
ടാൻ മലാക ഇംഗ്ലീഷ് വിലാസം https://ml.wikipedia.org/wiki/Tan_Malaka
ഇന്തോനേഷ്യൻ തത്ത്വചിന്തകൻ , അദ്ധ്യാപകൻ, സ്ട്രഗിൾ യൂണിയൻ, മുർബ പാർട്ടി എന്നിവയുടെ സ്ഥാപകൻ (പെർസാച്യൻ പെർജുവാൻഗൻ), സ്വതന്ത്ര ഗറില്ല , ഇന്തോനേഷ്യൻ പോരാളി, ഇന്തോനേഷ്യൻ ദേശീയ നായകൻ, എന്നീ നിലകളിൽ പ്രശസ്തനായിരുന്നു ടാൻ മലാക (2 ജൂൺ 1897 - 21 ഫെബ്രുവരി 1949).
റിപ്പബ്ലിക്ക് ഓഫ് ഇൻഡോനേഷ്യയുടെ പിതാവായി ഇന്തോനേഷ്യൻ മാഗസിൻ ടെമ്പോ ഇദ്ദേഹത്തെ വിശേഷിപ്പിച്ചിട്ടുണ്ട് (ഇന്തോനേഷ്യൻ: ബാപക് റിപ്പബ്ലിക്ക് ഇൻഡോനേഷ്യ).
ടാൻ മലാക്കയുടെ പൂർണ്ണനാമം ഇബ്രാഹിം ഗീലാർ ദത്തൂക് സുതാൻ മലാക്ക എന്നായിരുന്നു.
അദ്ദേഹത്തിന് നൽകപ്പെട്ടിരുന്ന പേര് ഇബ്രാഹിം എന്നായിരുന്നെങ്കിലും അർദ്ധ പ്രഭുക്കൻമാർക്ക് നല്കുന്ന സ്ഥാനപ്പേരായ ടാൻ മലാക്ക എന്ന നാമം അദ്ദേഹത്തിന്റെ മാതൃ വഴിയിൽ നിന്ന് ലഭിച്ചതായിരുന്നു.
വെസ്റ്റ് സുമാത്രയിലെ സുളിക്കീ, ലിമ പുലു കോട്ടോ റീജൻസിയിൽ സുളിക്കീയിലെ ഇന്നത്തെ നാഗാരി പാണ്ഡാൻ ഗഡാങിൽ  കർഷകനായ എച്ച്.എം റാസാദ്, ആ ഗ്രാമത്തിലെ ആദരണീയനായ വ്യക്തിയുടെ മകളായ റാങ്കയോ സീന എന്നിവരുടെ മകനായി അദ്ദേഹം ജനിച്ചു.
അദ്ദേഹത്തിന്റെ ജനനദിവസം അനിശ്ചിതമാണ് ശിശുവായായിരിക്കുമ്പോൾ തന്നെ മലാക മതപരിജ്ഞാനവും പെൻകക് സിലാറ്റും പരിശീലിച്ചു.
1908-ൽ ഫോർട്ട് ഡി കോക്കിനിലെ സ്റ്റേറ്റ് ടീച്ചേഴ്സ് സ്കൂളായ ക്വീക്ക്സ്കൂളിൽ മലാക്ക പങ്കെടുത്തു.
അദ്ദേഹത്തിന്റെ അദ്ധ്യാപകനായ ജി. എച്ച്. ഹൊരെൻസ്മയുടെ അഭിപ്രായത്തിൽ മലാക ചിലപ്പോൾ അനുസരണക്കേട് കാണിച്ചിരുന്നെങ്കിലും അദ്ദേഹം ഒരു നല്ല വിദ്യാർത്ഥിയായിരുന്നു.
ഈ സ്കൂളിൽ മലാക തന്റെ ഡച്ച് ഭാഷാ പാഠങ്ങൾ ആസ്വദിച്ചു പഠിച്ചിരുന്നതിനാൽ ഹൊരെൻസ്മ മലാക ഒരു ഡച്ച് അധ്യാപകനാകാൻ നിർദ്ദേശിച്ചു.
മലാക ഒരു വിദഗ്ദ്ധ ഫുട്ബോൾ കളിക്കാരനായിരുന്നു.
1913-ൽ അദ്ദേഹം ആ സ്കൂളിൽ നിന്ന് ബിരുദം നേടി.
അവിടെ നിന്ന് ഡാറ്റുക് ടൈറ്റിലും, പ്രതിശ്രുത വധുവും വാഗ്ദാനം ചെയ്തിരുന്നെങ്കിലും അദ്ദേഹം ഡാറ്റുക് ടൈറ്റിൽ മാത്രമാണ് സ്വീകരിച്ചത്.
പരമ്പരാഗത ചടങ്ങുകൾക്ക് ശേഷം 1913-ൽ അദ്ദേഹം ടൈറ്റിൽ  സ്വീകരിച്ചു.
നെതർലാന്റ്സിലെ വിദ്യാഭ്യാസം 1913 - 1919
1913 ഒക്ടോബറിൽ മലാക ഒരു ഡാറ്റുക് ആയിത്തീർന്നെങ്കിലും ഒരു ഗവൺമെന്റ് ടീച്ചർ എഡ്യൂക്കേഷൻ സ്കൂൾ ആയ റിജ്സവീക്സ്സ്ക്കൂളിൽ പഠിക്കാൻ, തന്റെ ഗ്രാമം ഉപേക്ഷിച്ചു.
ഗ്രാമത്തിലെ പണം ഇടപാടുകാരിൽ നിന്നാണ് വിദ്യാഭ്യാസത്തിനുള്ള പണം അദ്ദേഹം സ്വരൂപിച്ചത്.
നെതർലാൻഡിൽ എത്തിയ മലാകക്ക് തുടക്കത്തിൽ ഒരു സാംസ്കാരിക ഷോക്ക് അനുഭവപ്പെട്ടു.
1914-ന്റെ തുടക്കത്തിൽ വടക്കൻ യൂറോപ്യൻ കാലാവസ്ഥാ വ്യതിയാനത്തെ തുടർന്ന് പ്ലൂറൈറ്റിസ് പിടിപെട്ട് രോഗബാധിതനായി.
അത് 1915 വരെ പൂർണമായി സൌഖ്യം പ്രാപിച്ചില്ല.
അദ്ദേഹം യൂറോപ്പിലായിരുന്ന കാലത്ത്, സമൂഹത്തെ രൂപാന്തരപ്പെടുത്തുന്നതിന് വിപ്ലവത്തെക്കുറിച്ചുള്ള അദ്ദേഹത്തിന്റെ അറിവ് വർദ്ധിപ്പിക്കാൻ തുടങ്ങി.
1889-ലെ ജർമ്മൻ ചരിത്രകാരൻ, പത്രപ്രവർത്തകൻ, സോഷ്യലിസ്റ്റ് ജനാധിപത്യ രാഷ്ട്രീയക്കാരൻ വിൽഹെം ബോസ് (ജർമ്മൻ വിക്കിപീഡിയയിൽ), ഫ്രഞ്ച് വിപ്ലവത്തെക്കുറിച്ചും 1789 മുതൽ 1804 വരെ ഫ്രാൻസിലെ ചരിത്ര സംഭവങ്ങളെപ്പറ്റിയുമുള്ള ഒരു ഡച്ച് പരിഭാഷയായ ഫ്രാൻസ്ചെ റെവലൂട്ടി ആയിരുന്നു.
ആദ്യത്തെ ഉറവിടം.
ഈ പുസ്തകം ഹൊരെൻസ്മ മലാകയ്ക്കു നൽകി.
1917 ഒക്ടോബറിലെ റഷ്യൻ വിപ്ലവത്തിനുശേഷം, കമ്മ്യൂണിസത്തിലും സോഷ്യലിസത്തിലും പരിഷ്കരണവാദ വിരുദ്ധ സോഷ്യലിസത്തിലും കൂടുതൽ താൽപര്യമുണ്ടായി.
കാൾ മാർക്സ് , ഫ്രെഡറിക് ഏംഗൽസ് , വ്ലാഡിമിർ ലെനിൻ എന്നിവരുടെ പുസ്തകങ്ങളായിരുന്നു അദ്ദേഹം വായിച്ചത്.
ഫ്രീഡ്രിക്ക് നീച്ച തന്റെ ആദ്യകാല രാഷ്ട്രീയ മാതൃകകളിൽ ഒന്നായിരുന്നു.
മനുഷ്യന് ഒരു ഹീറോയുടെ പങ്ക് ഏറ്റെടുക്കാൻ മാത്രം ധൈര്യമുണ്ടെങ്കിൽ വലിയ കാര്യങ്ങൾ ചെയ്യാൻ കഴിയുമെന്ന ആശയം അദ്ദേഹത്തിന് നീച്ചയിൽ നിന്ന് ലഭിച്ചു.
ഒരു നായകൻ എന്താണെന്നു നീച്ച വാദിച്ചു.
(കുറഞ്ഞത് ഗ്രീക്ക് ദുരന്തം) ഒരു നായകൻ മനുഷ്യനിലുള്ള അപ്പോളോണിയൻ, ഡയോനിഷ്യൻ സ്വഭാവം തമ്മിലുള്ള ഒരു ആന്തരികനാടകമാണ് ഒരാളെ നായകനാക്കുന്നതെന്ന് നീച്ച വാദിച്ചു.
നിയന്ത്രിതവും, പിരിമുറുക്കവും, ഘടനാപരമായതുമായ ലോജിക്കൽ ആസൂത്രണത്തിനും ഇടയിലാണ് (അപ്പോളോണിയൻ) സൗഹൃദവും, അനുഭവത്തിന്റെ അടുപ്പവും (ഡയോനിഷ്യൻ).
ഏകദേശം ഈ സമയത്ത്, 1917-നും 1920-നും ഇടയ്ക്ക് മലാക്ക ഡച്ച് സംസ്കാരം ഇഷ്ടപ്പെടാതിരിക്കുകയും ജർമനിയിലെയും അമേരിക്കയിലെയും സമൂഹങ്ങളിൽ അകൃഷ്ടനാകുകയും ചെയ്തു.
പിന്നീട് അദ്ദേഹം ഒരു ജർമ്മൻ പട്ടാളക്കാരനായി ഒപ്പുവെച്ചെങ്കിലും ഒരു വിദേശിയാണെന്ന കാരണത്തെ ചൂണ്ടിക്കാട്ടി ജർമ്മൻ ആർമി അദ്ദേഹത്തെ തള്ളിക്കളഞ്ഞു.
കുറിപ്പുകൾ അവലംബം ഉറവിടങ്ങൾ {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help )
ടാസ്മേനിയൻ ചെന്നായ് ഇംഗ്ലീഷ് വിലാസം https://ml.wikipedia.org/wiki/Thylacine
ഏറ്റവും വലിപ്പം കൂടിയ സഞ്ചിമൃഗമായിരുന്നു ടാസ്മേനിയൻ ചെന്നായ്ക്കൾ .
ടാസ്മേനിയയിൽ മാത്രമേ ഇവ കാണപ്പെട്ടിരുന്നുള്ളു.
ഈ മൃഗം തൈലസിനിഡേ (Thylacinidae) കുടുംബത്തിൽപ്പെടുന്നു.
ശാസ്തീയ നാമം: തൈലസിനസ് സൈനോസെഫാലസ് (Thylacinus cynocephalus).
തൈലസീൻ (Thylacine) ടാസ്മേനിയൻ ടൈഗർ (Tasmanian tiger) എന്നീ പേരുകളിലും ഇവ അറിയപ്പെടുന്നു.
ആസ്ട്രേലിയയിലെ നല്ലാർബോർ (Nullarbor) സമതലപ്രദേശങ്ങളിലെ ഗുഹകളിൽനിന്നും ടാസ്മേനിയൻ ചെന്നായുടെ 3300 വർഷം പഴക്കമുള്ള അസ്ഥികൂടം കണ്ടെത്തിയിരുന്നു.
അക്കാലത്ത് ഇവിടങ്ങളിൽ ഇത്തരം ചെന്നായ്ക്കൾ ധാരാളമായി ജീവിച്ചിരുന്നുവെന്നതിനു തെളിവാണിത്.
ന്യൂഗിനിയയിൽ നിന്നും തൈലസീനുകളുടെ ഫോസിലുകൾ കണ്ടെത്തിയിട്ടുണ്ട്.
ടാസ്മേനിയായിൽ ധാരാളമായുണ്ടായിരുന്ന ഇത്തരം ചെന്നായ്ക്കളെ 1914-നു ശേഷം അപൂർവമായേ കാണാൻ കഴിഞ്ഞിരുന്നുള്ളു.
കൂട്ടിലടച്ച് വളർത്തിയിരുന്ന ഏക അവസാന ചെന്നായ് 1936-ൽ ചത്തതോടെ ഇവയ്ക്ക് വംശനാശം സംഭവിച്ചു.
ടാസ്മേനിയൻ ചെന്നായ്ക്കൾക്ക് നായകളോടു രൂപസാദൃശ്യമുണ്ട്.
നായയുടേതുപോലുള്ള തലയും കുറിയ കഴുത്തുമാണിവയ്ക്കുള്ളത്.
തോൾവരെ 60 സെ.
ഉയരം വരും.
ശരീരത്തിന് 1.5 മീ.
വാലിന് 50 സെ.
നീളമേയുള്ളു.
പെട്ടെന്നു വളയാത്തതും ദൃഢതയുള്ളതുമായ വാൽ ഈ ജീവിയുടെ പ്രത്യേകതയാണ്.
15-35 കി.
ഗ്രാം ശരീരഭാരമുണ്ടായിരുന്ന ഇവയുടെ മഞ്ഞ കലർന്ന തവിട്ടുനിറത്തോടുകൂടിയ ശരീരത്തിൽ കടുംതവിട്ടു നിറത്തിലുള്ള 16-18 വരകളുണ്ട്.
പുറത്തും, പുഷ്ഠഭാഗത്തും, വാലിലുമാണ് വരകൾ കാണപ്പെട്ടിരുന്നത്.
കാലുകൾക്ക് നീളം കുറവാണ്.
കങ്കാരുവിനെപ്പോലെ ഇവയ്ക്കും പിൻകാലുകളും വാലും ഉപയോഗിച്ച് തറയിൽ നേരെ ഇരിക്കാൻ കഴിയും.
ഈ അവസരത്തിൽ ഇവയുടെ വാൽ ഒരു സന്തുലനോപാധിയായി ഉപയോഗപ്പെടുത്തുന്നു.
2-3 മീ.
ദൂരത്തിൽ വളരെ വേഗത്തിൽ ചാടാനും ഇവയ്ക്കു കഴിയുമായിരുന്നു.
പകൽ മുഴുവൻ വനത്തിലോ കുന്നിൻചരിവുകളിലോ വിശ്രമിക്കുന്ന ജീവി രാത്രിയിൽ ഒറ്റയായോ ജോടികളായോ ഇര തേടുന്നു.
ഇരയെ പിൻതുടർന്ന് വേട്ടയാടുന്നതിനേക്കാൾ ഒളിച്ചിരുന്നു പിടിക്കുകയാണ് ഈ മാംസഭോജിയുടെ പതിവ്.
ഒരു പ്രസവത്തിൽ മൂന്നോ നാലോ കുഞ്ഞുങ്ങളുണ്ടായിരിക്കും.
കുഞ്ഞുങ്ങളെ നാലു മാസക്കാലത്തോളം പെൺമൃഗത്തിന്റെ സഞ്ചിയിൽ സൂക്ഷിക്കുന്നു.
പകർച്ചവ്യാധികളും വേട്ടയാടലും തൈലസീനുകളുടെ തിരോധാനത്തിനു കാരണമായി.
1936-നു ശേഷം തൈലസീനുകൾ ജീവിച്ചിരുന്നതായി രേഖകളൊന്നും തന്നെയില്ല.
സിഡ്നിയിലെ ആസ്ട്രേലിയൻ മ്യൂസിയത്തിൽ പരിരക്ഷിക്കപ്പെട്ടിട്ടുള്ള ടാസ്മേനിയൻ ചെന്നായയുടെ ഡി എൻ എ യുടെ ആവർത്തിച്ചുള്ള വിഭജനം സാധ്യമാക്കി ക്ലോണിങ്ങിലൂടെ പുതിയ ഒരിനത്തെ സൃഷ്ടിച്ചെടുക്കാനുള്ള ശ്രമം നടക്കുന്നുണ്ട്.
നല്ല പങ്ക് ജീവശാസ്ത്രകാരന്മാരും അസാധ്യമെന്നാണ് കരുതുന്നതെങ്കിലും മ്യൂസിയം ഭാരവാഹികൾ ശുഭാപ്തിവിശ്വാസത്തോടെ പരീക്ഷണങ്ങൾ തുടർന്നു കൊണ്ടിരിക്കുന്നു.
ടാസ്മേനിയൻ കടുവയുടെ ലഭ്യമായ ചലച്ചിത്രങ്ങൾ എല്ലാം അവലംബം പുറത്തേക്കുള്ള കണ്ണികൾ ടാസ്മേനിയൻ ചെന്നായ് ടാസ്മേനിയൻ ചെന്നായ് Archived 2010-12-21 at the Wayback Machine .
ടസ്മേനിയൻ ചെന്നായ് Archived 2011-01-25 at the Wayback Machine .
വീഡിയോ ടസ്മേനിയൻ ടൈഗർ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാസ്മേനിയൻ ചെന്നായ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാസ്മേനിയൻ ഡെവിൾ ഇംഗ്ലീഷ് വിലാസം https://ml.wikipedia.org/wiki/Tasmanian_Devil
ഓസ്ട്രേലിയയിലെ ദ്വീപായ ടാസ്മേനിയയിൽ മാത്രം കണ്ടുവരുന്ന മാംസഭോജിയായ ഒരു സഞ്ചിമൃഗമാണ് ടാസ്മേനിയൻ ഡെവിൾ ( ശാസ്ത്രീയനാമം : Sarcophilus harrisii ) .
ഇവ ഡേസിയുറിഡെ എന്ന കുടുംബത്തിൽപ്പെടുന്നു.
ഈ കുടുംബത്തിലെ ഏറ്റവും വലിപ്പമുള്ള ഇനവും ഇതുതന്നെയാണ്.
ഏകദേശം ഒരു ചെറിയ നായയുടെ വലുപ്പമാണ് ഇവയ്ക്കുള്ളത്.
1936-ൽ ടാസ്മേനിയൻ ചെന്നായ്ക്ക് വംശനാശം സംഭവിച്ചതിനേത്തുടർന്നാണ് ടാസ്മാനിയൻ ഡെവിൾ മാർസൂപ്പേലിയ കുടുംബത്തിലെ ഏറ്റവും വലിപ്പമുള്ള സസ്തനികളെന്ന സ്ഥാനം നേടിയത്.
ക്വോളുകളുമായി ബന്ധമുള്ള ഇവയ്ക്ക് ടാസ്മേനിയൻ ചെന്നായുമായും വിദൂര ബന്ധമുണ്ട്.
കരുത്തുറ്റ പേശികളുള്ള ശരീരം , കറുത്ത രോമങ്ങൾ, ദുർഗന്ധം , വളരെ അസ്വസ്ഥതയുണ്ടാക്കുന്ന ഉഗ്രമായ അലർച്ച എന്നിവ ഈ ജീവിയുടെ പ്രധാന സവിശേഷതകളിൽപ്പെടുന്നു.
ടാസ്മാനിയൻ ഡെവിളിന്റെ വലിയ തലയും കഴുത്തും അവയുടെ ഇരയ്ക്ക് ഭൂമിയിൽ നിലവിലുള്ള മറ്റു സസ്തനികളുടേതിനേക്കാൾ ഏറ്റവും ശക്തമായ കടിയേൽക്കാൻ കാരണമാകുന്നു.
ഇരയെ വേട്ടയാടുന്നതിനൊപ്പം സമീപത്ത് മനുഷ്യവാസമുണ്ടെങ്കിൽ വീട്ടിലെ ഭക്ഷണങ്ങളും ഇവ ഭക്ഷിക്കുന്നു.
സാധാരണയായി ഏകാന്തവാസിയാണെങ്കിലും ചിലപ്പോൾ മറ്റ് ഡെവിളുകളുമായി ചേർന്ന് ഭക്ഷണം കഴിക്കുകയും താമസസ്ഥലം മലീമസമാക്കുകയും ചെയ്യാറുണ്ട്.
മറ്റ് ഡാസ്യുറിഡേകളിൽ നിന്ന് വ്യത്യസ്തമായി ഡെവിൾ താപനിയന്ത്രണം നടത്തുകയും പകൽ സമയങ്ങളിൽ അവയുടെ ശരീരം അമിതമായി ചൂടാക്കാതെ സജീവമായി നിലനിറുത്തുകയും ചെയ്യുന്നു.
കൊഴുത്തുരുണ്ട രൂപം ഉണ്ടായിരുന്നിട്ടുകൂടിയും അതിശയിപ്പിക്കുന്ന വേഗതയും സ്ഥിരതയും ഡെവിളിനുണ്ട്.
കൂടാതെ, മരങ്ങളിൽ കയറാനും നദികളിലൂടെ നീന്താനും ഇവയ്ക്കു കഴിയുന്നു.
ഗോണ്ട്വാനയുടെ കാലഘട്ടത്തിൽ പതിനായിരക്കണക്കിന് വർഷങ്ങൾക്ക് മുമ്പുതന്നെ പുരാതന മാർസൂപ്പേലിയലുകൾ തെക്കേ അമേരിക്കയിൽ നിന്ന് ഓസ്ട്രേലിയയിലേക്ക് കുടിയേറിയിട്ടുണ്ടെന്നും ഓസ്‌ട്രേലിയ കൂടുതൽ വരണ്ടതായപ്പോൾ അവ പരിണാമം പ്രാപിച്ചുവെന്നും വിശ്വസിക്കപ്പെടുന്നു.
ആധുനിക ടാസ്മേനിയൻ ഡെവിളുകളോട് സാമ്യമുള്ള ജീവികളുടെ ഫോസിലുകൾ ഇവിടെനിന്നു കണ്ടെത്തിയിട്ടുണ്ടെങ്കിലും അവ സമകാലീന ജീവിവർഗങ്ങളുടെ പൂർവ്വികരാണോ അതോ നിലവിലെ ഡെവിളുകൾ ഈ ജീവിവർഗങ്ങളുമായി സഹവസിച്ചിട്ടുണ്ടോ എന്നതിനെക്കുറിച്ച് വ്യക്തമായ അറിവില്ല.
ഓസ്ട്രേലിയൻ ഭൂപ്രദേശത്ത് നിന്ന് ടാസ്മാനിയൻ ഡെവിൾ പ്രാദേശികമായി വംശനാശം സംഭവിച്ച തീയതി വ്യക്തമല്ലെങ്കിലും ഏകദേശം 3000 വർഷങ്ങൾക്കുമുമ്പായിരിക്കാം അവർ മൂന്ന് പ്രാകൃത ജീവിതാവശിഷ്‌ടങ്ങളായി ചുരുങ്ങിയതെന്ന് മിക്ക തെളിവുകളും സൂചിപ്പിക്കുന്നു.
വെസ്റ്റേൺ ഓസ്‌ട്രേലിയയിലെ അഗസ്റ്റയിൽ നിന്ന് കണ്ടെത്തിയ ഒരു പല്ല് ഏകദേശം 430 വർഷങ്ങൾക്ക് മുൻപുള്ളതാണ്.
എന്നാൽ പുരാവസ്തു ഗവേഷകനായ ഒലിവർ ബ്രൗൺ ഈ വിഷയത്തിൽ തർക്കമുന്നയിക്കുകയും ഡെവിളിന്റെ പ്രധാന ഭൂപ്രദേശത്തെ വംശനാശം 3000 വർഷങ്ങൾക്ക് മുമ്പ് സംഭവിച്ചതായി കണക്കാക്കുകയും ചെയ്യുന്നു.
ഈ തിരോധാനത്തിനു സാധാരണയായി ടാസ്മാനിയയിൽ കാണപ്പെടാത്ത ഡിംഗോകളെയാണ് കുറ്റപ്പെടുത്തുന്നത്.
ടാസ്മാനിയയിൽ ഡെവിളുകൾ ധാരാളമായി വേട്ടയാടപ്പെട്ടതിനാൽ വംശനാശഭീഷണി നേരിടുന്നു.
മനുഷ്യർ രോമങ്ങൾക്കായി ഇവയെ വേട്ടയാടുകയും കന്നുകാലികൾക്കും മൃഗങ്ങൾക്കും ഭീഷണിയാകുകയും ചെയ്തതാണ് ഇവയുടെ വ്യപകമായ വേട്ടയാടലുകൾക്ക് കാരണമായത്.
1941-ൽ ഡെവിളുകൾ ഔദ്യോഗികമായി സംരക്ഷിക്കപ്പെടുകയും അതിനുശേഷം കന്നുകാലികൾക്ക് ഏറ്റവും പ്രധാനപ്പെട്ട ഭീഷണിയാണ് ഡെവിളുകളെന്നത് വെറും തെറ്റിധാരണ മാത്രമാണെന്ന് ശാസ്ത്രജ്ഞർ സ്ഥാപിക്കുകയും ചെയ്തു.
ഡെവിളുകൾ വിവിധ ഇണകളുമായി ബന്ധപ്പെടുന്നുണ്ട്.
അവയുടെ പ്രത്യുത്പാദന പ്രക്രിയ വളരെ സുശക്തവും മത്സരപരവുമാണ്.
ആൺ ഡെവിളുകൾ പെൺഡെവിളുകൾ‌ക്കായി പരസ്പരം പോരടിക്കുന്നു.
തുടർന്ന്‌ പെൺഡെവിളുകളുടെ അവിശ്വസ്‌തത തടയുന്നതിന്‌ പങ്കാളികൾക്ക് കാവൽ നിൽക്കുന്നു.
ഇണചേരൽ സമയത്ത് പെൺഡെവിളുകൾക്ക് ആഴ്ചയിൽ മൂന്ന് തവണ അണ്ഡവിസർജ്ജനം നടക്കുന്നു.
രണ്ട് വയസ് പ്രായമുള്ള പെൺഡെവിളുകളിൽ 80% വാർഷിക ഇണചേരൽ കാലഘട്ടത്തിൽ ഗർഭിണികളായി കാണപ്പെടുന്നു.
പെൺഡെവിളുകൾ അവരുടെ ജീവിതത്തിൽ‌ ശരാശരി നാല് തവണ ഗർഭധാരണം നടത്തുന്നു.
കൂടാതെ മൂന്നാഴ്ചത്തെ ഗർ‌ഭകാലത്തിനുശേഷം 20-30 വരെ കുഞ്ഞുങ്ങൾക്ക് ജന്മം നൽകുന്നു.
നവജാതശിശുക്കൾക്ക് പിങ്ക് നിറവും രോമങ്ങൾ കുറവുമാണ്.
മുഖത്തിന്റെ സവിശേഷതകളില്ലാത്ത ഇവയ്ക്ക് ജനിക്കുമ്പോൾത്തന്നെ ഏകദേശം 20 ഗ്രാം ഭാരമുണ്ടാകും.
മാതൃജീവിയുടെ സഞ്ചിയിൽ നാല് മുലക്കണ്ണുകൾ മാത്രമുള്ളതിനാൽ കുഞ്ഞുങ്ങൾ തമ്മിൽ ഭക്ഷണത്തിനായി കഠിന മത്സരം നടത്തുന്നു.
ഈ മത്സരത്തെ ഏതാനും നവജാത ഡെവിളുകൾ മാത്രമേ അതിജീവിക്കാറുള്ളു.
കുഞ്ഞുങ്ങൾ അതിവേഗമാണ് വളർച്ച പ്രാപിക്കുന്നത്.
100 ദിവസത്തിനുശേഷം സഞ്ചിയിൽ നിന്നും പുറത്തുവരുന്ന ഇവയ്ക്ക് ഏകദേശം 200 ഗ്രാമോളം ഭാരം ഉണ്ടായിരിക്കും.
ഒൻപത് മാസത്തിന് ശേഷം കുഞ്ഞുങ്ങൾ സ്വതന്ത്രരായി ജീവിക്കാൻ പ്രാപ്തരാകുന്നു.
പെൺഡെവിളുകൾ വർഷത്തിന്റെ ഭൂരിഭാഗവും ജനനവും വളർത്തലും സംബന്ധിച്ച പ്രവർത്തനങ്ങളിൽ ചെലവഴിക്കുന്നു.1990-കളുടെ അവസാനം മുതൽ ഡെവിൾ ഫേഷ്യൽ ട്യൂമർ രോഗം (ഡിഎഫ്ടിഡി) ഡെവിൾസിന്റെ അംഗസംഖ്യയെ ഗണ്യമായി കുറയ്ക്കുകയും ഇപ്പോൾ ഈ ജീവിവർഗങ്ങളുടെ നിലനിൽപ്പിനു തന്നെ ഭീഷണിയാകുകയും ചെയ്യുന്നു.
2008-ൽ ടാസ്മേനിയൻ ഡെവിൾ വംശനാശ ഭീഷണിയിലാണെന്ന് ഔദ്യോഗികമായി പ്രഖ്യാപിക്കപ്പെട്ടു.
രോഗത്തിന്റെ ആഘാതം കുറയ്ക്കുന്നതിനായി ടാസ്മേനിയ സർക്കാർ നിലവിൽ വിവിധ പരിപാടികൾ ഏറ്റെടുത്തിട്ടുണ്ട്.
രോഗത്തിൽ നിന്ന് രക്ഷപെട്ട ഒരു കൂട്ടം ആരോഗ്യമുള്ള ഡെവിളുകളെ സംരക്ഷിക്കുന്നതിനുള്ള ഒരു സംരംഭം ഉൾപ്പെടെയുള്ള ചില പരിപാടികൾ ഇതിന്റെ ഭാഗമാണ്.
ടാസ്മേനിയൻ ചെന്നായ്ക്കൾ നിലവിലുണ്ടായിരുന്നപ്പോൾ അത് ഡെവിളിനെ ഇരയാക്കിയിരുന്നു.
മോട്ടോർ വാഹനങ്ങളുമായി കൂട്ടിയിടിച്ച് ഡെവിളുകളുടെ പ്രാദേശിക ജനസംഖ്യ ഗണ്യമായി കുറഞ്ഞിട്ടുണ്ട്.
പ്രത്യേകിച്ചും ഡെവിളുകൾ വാഹനമിടിച്ചു ചത്ത മറ്റു ജീവികളെ ഭക്ഷിക്കുമ്പോഴാണ് അപകടത്തിൽ അകപ്പെടുന്നത്.
ടാസ്മാനിയയുടെയും അവിടുത്തെ നിരവധി സംഘടനകളുടേയും പ്രതീകമായ ഡെവിളിനെ, പല ഗ്രൂപ്പുകളും അവരുടെ ഉൽപ്പന്നങ്ങളിലും ഭരണകൂടവുമായി ബന്ധപ്പെട്ട ഉൽപ്പന്നങ്ങളിലും ലോഗോകളിലും ഉപയോഗിക്കുന്നുണ്ട്.
ടാസ്മാനിയയിലേക്ക് വിനോദസഞ്ചാരികളെ ആകർഷിക്കുന്ന പ്രധാന ഇനമായാണ് ഇത് കാണപ്പെടുന്നത്.
ലൂണി ട്യൂൺസിന്റെ ടാസ്മേനിയൻ ഡെവിൾ എന്ന കഥാപാത്രത്തിലൂടെ വിനോദസഞ്ചാരികളിലെക്ക് ടാസ്മാനിയായുടെ ലോകശ്രദ്ധ ആകർഷിക്കപ്പെട്ടു.
ഓസ്‌ട്രേലിയൻ ഗവൺമെന്റിന്റെ സേവ് ദ ടാസ്മാനിയൻ ഡെവിൾ എന്ന പ്രോഗ്രാമിന്റെ ഭാഗമായി 2013 മുതൽ ടാസ്മാനിയൻ ഡെവിളുകളെ ലോകമെമ്പാടുമുള്ള മൃഗശാലകളിലേക്ക് അയയ്ക്കുന്നു.
ഇത് ഒരുതരം ഒപ്പോസം ആണെന്ന് വിശ്വസിച്ച് പ്രകൃതിശാസ്ത്രജ്ഞനായ ജോർജ്ജ് ഹാരിസ് 1807-ൽ ടാസ്മാനിയൻ ഡെവിളിനെക്കുറിച്ച് ആദ്യമായി ഒരു വിവരണം എഴുതി പ്രസിദ്ധീകരിച്ചു.
ഇതിന് ഡിഡൽഫിസ് ഉർസിന ( Didelphis ursina ) എന്ന് പേരും അദ്ദേഹം നൽകി.
വൃത്താകൃതിയിലുള്ള ചെവി പോലുള്ള സ്വഭാവസവിശേഷതകൾ കാരണമാണ് ഈ പേരു നൽകപ്പെട്ടത്.
സുവോളജിക്കൽ സൊസൈറ്റി ഓഫ് ലണ്ടനിൽ അദ്ദേഹം ഈ വിഷയത്തിൽ നേരത്തെതന്നെ ഒരു അവതരണം നടത്തിയിരുന്നു.
എന്നിരുന്നാലും ആ പ്രത്യേക ദ്വിപദ നാമം ജോർജ്ജ് ഷാ 1800-ൽ കോമൺ വൊംബാറ്റിന് (പിന്നീട് വൊംബാറ്റസ് ഉർസിനസ് എന്ന് പുനർനാമകരണം ചെയ്തു) നൽകിയിരുന്നു.
അതിനാൽ ആ പേര് ലഭ്യമല്ലായിരുന്നു.
1838-ൽ റിച്ചാർഡ് ഓവൻ ഒരു മാതൃകയെ ഡാസ്യൂറസ് ലാനിയാറിയസ് ( Dasyurus laniarius ) എന്ന് നാമകരണം ചെയ്തു.
എന്നാൽ 1877 ആയപ്പോഴേക്കും അദ്ദേഹം അതിനെ സാർകോഫിലസിന് കൈമാറി.
ആധുനിക ടാസ്മാനിയൻ ഡെവിളിനെ 1841-ൽ ഫ്രഞ്ച് പ്രകൃതിശാസ്ത്രജ്ഞനായ പിയറി ബോയിറ്റാർഡ് , സാർകോഫിലസ് ഹാരിസി ("Harris's flesh-lover") എന്ന് നാമകരണം ചെയ്തു.
ഏതാനും മൃഗങ്ങളുടെ പ്രധാന ഫോസിൽ രേഖകളെ അടിസ്ഥാനമാക്കി 1987-ൽ പ്രസിദ്ധീകരിച്ച ഡെവിളിന്റെ വർഗ്ഗീകരണത്തിന്റെ പുനരവലോകനത്തിലൂടെ ഈ ഇനത്തിന്റെ പേര് സാർകോഫിലസ് ലാനിയറിയസ് ( Sarcophilus laniarius ) എന്ന് മാറ്റാൻ ശ്രമിച്ചു.
എങ്കിലും ഇത് ടാക്സോണമിക് കമ്മ്യൂണിറ്റി വലിയ തോതിൽ അംഗീകരിച്ചില്ല.
എസ്. ഹാരിസി എന്ന പേര് നിലനിർത്തുകയും എസ്. ലാനിയാറിയസ് ഒരു ഫോസിൽ ഇനത്തിലേക്ക് തരംതാഴ്ത്തപ്പെടുകയും ചെയ്തു.
ടാസ്മാനിയയിലെ പര്യവേക്ഷകർ നൽകിയ ആദ്യകാല പ്രാദേശിക നാമമാണ് " ബീൽസെബബ്സ് പപ്പ്".
നരകത്തിന്റെ പ്രഭുവും സാത്താന്റെ സഹായിയും ആയ ഒരു മതവിശ്വാസിയെ പരാമർശിച്ചാണ് ഈ നാമം നൽകിയത്.
രാത്രിയിൽ പര്യവേക്ഷകർ ഈ മൃഗത്തെ ആദ്യമായി കണ്ടത് അതിന്റെ ദൂരവ്യാപകമായ ശബ്ദം കേട്ടാണ്.
പത്തൊൻപതാം നൂറ്റാണ്ടിൽ ഉപയോഗിച്ച പേരുകൾ സാർകോഫിലസ് സാറ്റാനിക്കസ് , ഡയബോളസ് ഉർസിനസ് എന്നിവയായിരുന്നു.
എല്ലാം വംശനാശഭീഷണി നേരിടുന്നവയെക്കുറിച്ചുള്ള ആദ്യകാല തെറ്റിദ്ധാരണകൾ മൂലമായിരുന്നു.
ടാസ്മാനിയൻ ഡെവിൾ ( Sarcophilus harrisii - സാർകോഫിലസ് ഹാരിസി ) ദാസുരിഡേ കുടുംബത്തിൽ ഉൾപ്പെടുന്നു.
സാർകോഫിലസ് ( Sarcophilus ) ജനുസ്സിൽ പ്ലീസ്റ്റോസീൻ ഫോസിലുകളിൽ നിന്ന് മാത്രം അറിയപ്പെടുന്ന മറ്റ് രണ്ട് ഇനങ്ങളുണ്ട്.
എസ്. ലാനിയേറിയസ് , എസ്. മൂമൻസിസ് ( S. laniarius , S. moomaensis ) എന്നിവയാണ് ഇവ.
ടാസ്മാനിയൻ ഡെവിളിന് ക്വോളുകളുമായി ഏറ്റവും അടുത്ത ബന്ധമുണ്ടെന്ന് വംശജനിതകവിജ്ഞാനീയ വിശകലനം കാണിക്കുന്നു.
ഓസ്‌ട്രേലിയൻ സഞ്ചിമൃഗങ്ങളുടെ വേരുകൾക്ക് ദശലക്ഷക്കണക്കിന് വർഷങ്ങൾ പഴക്കമുള്ളതായി കണക്കാക്കപ്പെടുന്നു.
ഇപ്പോഴത്തെ തെക്കൻ അർദ്ധഗോളത്തിന്റെ ഭൂരിഭാഗവും ഗോണ്ട്വാനയുടെ സൂപ്പർ കോണ്ടിനെന്റിന്റെ ഭാഗമായിരുന്നു.
സഞ്ചിമൃഗങ്ങൾ തെക്കേ അമേരിക്കയിൽ നിന്നാണ് ഉത്ഭവിച്ചതെന്നും അവ അന്റാർട്ടിക്കയിലേയ്ക്ക് കുടിയേറിയതായും വിശ്വസിക്കപ്പെടുന്നു.
അക്കാലത്ത് മിതശീതോഷ്ണ കാലാവസ്ഥയായിരുന്നു.
മണ്ണിന്റെ നശീകരണം തടഞ്ഞപ്പോൾ സഞ്ചിമൃഗങ്ങൾ ഓസ്‌ട്രേലിയയിലെ കൂടുതൽ സസ്യജാലങ്ങളുമായി പൊരുത്തപ്പെട്ടുവെന്ന് വിശ്വസിക്കപ്പെടുന്നു.
ഡെവിളിന്റെ പൂർവ്വികർക്ക് ഭക്ഷണം സ്വന്തമാക്കാൻ മരങ്ങളിൽ കയറ്റം ആവശ്യമായി വന്നിരിക്കാമെന്ന് പെംബെർട്ടൺ പറയുന്നതനുസരിച്ച് സഞ്ചിമൃഗങ്ങൾക്ക് വലുപ്പത്തിലുള്ള വ്യത്യാസങ്ങൾക്കും ഇരുകാലുകളിലുള്ള ചാട്ടത്തിനും കാരണമാകുന്നു.
ഈ അനുരൂപങ്ങൾ ഇപ്പോഴത്തെ ഡെവിളിന്റെ പ്രത്യേക നടത്തത്തിനു കാരണമായേക്കാമെന്ന് അദ്ദേഹം അനുമാനിച്ചു.
സിദ്ധാന്തമനുസരിച്ച് ടാസ്മാനിയൻ ഡെവിളിന്റെ പ്രത്യേക വംശം മയോസീൻ കാലഘട്ടത്തിൽ ഉയർന്നുവന്നതായി കണക്കാക്കപ്പെടുന്നു.
തന്മാത്രാ തെളിവുകൾ സൂചിപ്പിക്കുന്ന പ്രകാരം 10 മുതൽ 15 ദശലക്ഷം വർഷങ്ങൾക്ക് മുമ്പ് ക്വോളുകളുടെ പൂർവ്വികരിൽ നിന്ന് ഡെവിൾ പിരിഞ്ഞതായി കണക്കാക്കുന്നു.
കടുത്ത കാലാവസ്ഥാ വ്യതിയാനം മൂലം ഓസ്ട്രേലിയയെ ഊഷ്മളവും ഈർപ്പവുമുള്ളതുമായ ഹിമയുഗമാക്കി മാറ്റി.
ഇതിലൂടെ ഇവയുടെ വൻതോതിലുള്ള വംശനാശത്തിന് കാരണമായി.
ഇരകളിൽ ഭൂരിഭാഗവും തണുപ്പ് മൂലം മരണമടഞ്ഞതിനാൽ മാംസഭോജികൾ മാത്രമാണ് രക്ഷ നേടിയത്.
ആവാസവ്യവസ്ഥയിൽ ഒരു സ്ഥാനം നേടാൻ ഈ സമയത്ത് ഡെവിളിന് വംശാവലി ഉണ്ടായതായി അനുമാനിക്കുന്നു.
പ്ലിയോസീൻ യുഗത്തിലെ വംശനാശം സംഭവിച്ച ഗ്ലോക്കോഡൺ ബാലറാറ്റെൻസിസിനെ ക്വോളിനും ഡെവിളിനും ഇടയിലുള്ള ഒരു മധ്യവർത്തി സ്പീഷീസ് എന്ന് വിളിക്കുന്നു.
ജെനോലൻ ഗുഹകളിൽ നിന്നും ഒരു താടിയെല്ല് കണ്ടെത്തി
സൗത്ത് ഓസ്‌ട്രേലിയയിലെ നരകൂർട്ടെയിലെ ചുണ്ണാമ്പു ഗുഹകളിലെ ഫോസിൽ നിക്ഷേപത്തിൽ നിന്ന് മയോസീൻ കാലഘട്ടത്തിൽ എസ്. ലാനിയാറിയസിന്റെ മാതൃകകൾ കണ്ടെത്തി.
അവ ആധുനിക ഡെവിളുകകളേക്കാൾ 15% വലുതും 50% ഭാരവുമുള്ളവയാണ്.
50-70,000 വർഷം പഴക്കമുള്ള പഴയ മാതൃകകൾ ക്വീൻസ്‌ലാന്റിലെ ഡാർലിംഗ് ഡൌൺസിലും വെസ്റ്റേൺ ഓസ്‌ട്രേലിയയിലും കണ്ടെത്തി.
ആധുനിക ഡെവിൾ എസ്. ലാനിയാറിയസിൽ നിന്ന് പരിണമിച്ചതാണോ അതോ അക്കാലത്ത് അവർ ഒരുമിച്ച് ജീവിച്ചിരുന്നോ എന്ന് വ്യക്തമല്ലെന്ന് 1877-ൽ ന്യൂ സൗത്ത് വെയിൽസിൽ നിന്ന് കണ്ടെത്തിയ ഫോസിലുകളെ അടിസ്ഥാനമാക്കി റിച്ചാർഡ് ഓവൻ വാദിച്ചു.